ซีคอน เอาใจสายรักสุขภาพ ขนทัพสินค้าเฮลท์ตี้จัดงานใหญ่
เฟซบุ๊ก Seacon Square,นางรัชนี ปรีดากมลรัตน์ ผู้จัดการฝ่ายกิจกรรมการตลาด ผู้บริหารศูนย์สรรพสินค้าซีคอนสแควร์ ถนนศรีนครินทร์ เปิดเผยว่า บริษัทได้ร่วมกับ บริษัท ไทยประกันชีวิต จำกัด (มหาชน) จัดงาน Fresh Food From Farms เพื่อตอบรับกระแสการตื่นตัวในเรื่องการดูแลรักษาสุขภาพ โดยผู้บริโภคในปัจจุบันหันมาใส่ใจเลือกบริโภคอาหารและเครื่องดื่มที่มีประโยชน์ต่อสุขภาพมากขึ้น,สำหรับภายในงานจะยกขบวนผลผลิตจากบรรดาคนยุคใหม่ใส่ใจสุขภาพ ทั้งจากฟาร์มชื่อดัง ร้านดารา และร้านค้าปรุงสดใหม่ ที่จะเน้นคัดสรรคุณภาพที่สด สะอาด ปลอดภัย มาให้ขาช็อปเดินเพลินกันกว่า 60 ร้านค้า อาทิ ไข่ขาวต้มพร้อมทาน เอ้กตี้เอ้ก, ขนมปังธัญพืชสำหรับคนรักสุขภาพ ดิโอเว่นฟาร์ม, เค้กรักสุขภาพ ไร้แป้ง ไร้นม เมโลลิส เฮลตี้, กราโนล่า ธัญพืชอบกรอบ ฟาร์มเมอร์ เกรน, นมแพะไร้กลิ่นคาว เลิฟ โกท มิ้ลค์ และเบเกอรี่ต้นตำรับจากฝรั่งเศส โฟลี่ส์ เป็นต้น,ทั้งนี้ยังมีผลิตภัณฑ์จากผู้ประกอบการชั้นนำมาให้เลือกซื้อด้วย ทั้งผลไม้นำเข้าสดใหม่จากอเมริกา และออสเตรเลีย วัชมน, สินค้าแปรรูปและผลไม้จากไร่กำนันจุล, เนื้อนุ่มนำเข้าจากประเทศญี่ปุ่น สโนว์ บีฟ, อาหารทะเลสดใหม่จากพรานทะเล, ไอศกรีมนมสด อืมมมิลค์ และขนมปังชีส นำเข้าจากฮอกไกโด เป็นต้น,นอกจากนี้ยังมีแบรนด์ผลิตภัณฑ์เพื่อสุขภาพจากดารานักแสดงมาให้เลือกช็อปด้วย อาทิ โกแมงโก้ เมนูจากมะม่วงร้านของบอย ปกรณ์, มอนสเตอร์ บีฟ เนื้อย่างพรีเมี่ยม ร้านอาเล็ก ธีรเดช, โซยาซอยมิ้ลค์ น้ำเต้าหู้คั้นสดเข้มข้น 100% ร้านของวาววา ณิชารีย์ อีกทั้งยังมีกิจกรรมร่วมเวิร์กช็อปการเพาะเห็ดมิลค์กี้ หรือเห็ดนม และการทำปุ๋ยมูลไส้เดือนจากฟาร์มลุงรีย์เพียงลงทะเบียนล่วงหน้าที่เฟซบุ๊ก ,ซีคอนสแควร์ แฟนเพจ, โดยงานจัดระหว่างวันที่ 15-24 ก.ย.นี้ ที่ศูนย์สรรพสินค้าซีคอนสแควร์ ถนนศรีนครินทร์.
นางรัชนี ปรีดากมลรัตน์ ผู้จัดการฝ่ายกิจกรรมการตลาด ผู้บริหารศูนย์สรรพสินค้าซีคอนสแควร์ ถนนศรีนครินทร์ เปิดเผยว่า บริษัทได้ร่วมกับ บริษัท ไทยประกันชีวิต จำกัด (มหาชน) จัดงาน Fresh Food From Farms 
ซีคอนสแควร์,Fresh Food From Farms,อาหารสุขภาพ,สินค้าสุขภาพ,ผลิตภัณฑ์เพื่อสุขภาพ,ข่าวทั่วไป